Document ID: /roh_data/filtered/fineweb-2-filterrobots_roh.jsonl.gz/265

Jürg Capol vegn schef marketing da la FIS
- Mesemna, 8.6.2016, 10:23
Il Grischun Jürg Capol daventa nov directur da marketing tar la Federaziun internaziunala da skis FIS. Capol è gia ditg engaschà tar la FIS, suenter ch'el ha terminà sia carriera da passlungist.
La nominaziun da Capol è succedida al congress da la FIS a Cancun en il Mexico. El vegn a surpigliar il post stgaffì da nov sco responsabel general per il marketing il cumenzament da fanadur.
L’anteriur passlungist a lavurà ils davos quatter onns sco responsabel nordic per il marketing da la FIS. Ed avant ha l’um da 50 onns gì durant plirs onns la funcziun da directur da cursa per il sectur passlung. En quest temp ha Jürg Capol inventà ensemen cun il Norvegiais Vegard Ulvang il Tour de Ski.